רוברט זמקיס

רוברט לי זמקיס (באנגלית: Robert Lee Zemeckis; נולד ב-14 במאי 1952) הוא במאי קולנוע, תסריטאי, ומפיק קולנוע אמריקאי. ידוע בזכות סרטיו: "פורסט גאמפ" (עליו זכה בפרס אוסקר לבמאי הטוב ביותר), "מי הפליל את רוג'ר ראביט" ו"בחזרה לעתיד". זמקיס נולד בשיקגו שבארצות הברית, למשפחה נוצרית-קתולית ממוצא ליטאי ואיטלקי. הוא למד בבית ספר לקולנוע במסגרת אוניברסיטת דרום קליפורניה. ההזדמנות הראשונה שלו לביים סרט קולנוע ניתנה לו בשנת 1978 על ידי סטיבן ספילברג, שהפיק את סרטו הראשון, "רוצה לאחוז בידך", שעלילתו עסקה בביטלמניה. ב-1984 ביים את סרטו המפורסם הראשון, "בעקבות האוצר הרומנטי", קומדיית הרפתקאות בכיכובו של מייקל דאגלס. בעבודתו על סרט זה עבד זמקיס לראשונה עם המלחין אלן סילבסטרי, שהפך מאז למלחין הקבוע שלו. שנה אחר כך ביים את אחד מעשרת הסרטים המצליחים ביותר של שנות השמונים - "בחזרה לעתיד". תקציב הסרט היה 19 מיליון דולר, סכום אשר כוסה בקלות עם הכנסות של יותר מ-380 מיליון דולר ברחבי העולם. הצלחת הסרט הביאה להסרטתם של עוד שני סרטי המשך, "בחזרה לעתיד 2" (1989) ו"בחזרה לעתיד 3" (1990), אשר בוימו גם הם על ידי זמקיס. על "בחזרה לעתיד" קיבל זמקיס מועמדות לפרס האוסקר לתסריט המקורי הטוב ביותר. בשנת 1988 ביים זמקיס להיט קופתי נוסף, "מי הפליל את רוג'ר ראביט" של חברת וולט דיסני. עם תקציב של יותר מ-70 מיליון דולר, הסרט היה לאחד הסרטים היקרים שנעשו עד אז. הסרט שילב בין דמויות חיות למצוירות (בדומה ל"מרי פופינס"), והיה הפעם היחידה בתולדות הקולנוע בה הופיעו דמויות לוני טונס ודיסני על מסך אחד. הסרט הכניס כ-330 מיליון דולר ברחבי העולם. בנוסף להצלחה הקופתית המרשימה, הסרט נהנה מאהדת המבקרים, והוא זכה בשלושה פרסי אוסקר. על הסרט היה זמקיס מועמד בקטגוריית הבימוי של פרסי איגוד הבמאים האמריקני. לאחר שני סרטי ההמשך של "בחזרה לעתיד", ביים זמקיס בשנת 1992 את הקומדיה השחורה "המוות נאה לה" בכיכובן של מריל סטריפ וגולדי הון. הסרט התקבל בביקורות מעורבות, אך זכה גם הוא להצלחה מסחרית, עם הכנסות של כ-149 מיליון דולר בעולם. שנתיים לאחר מכן ביים את סרטו המצליח ביותר - "פורסט גאמפ" בכיכובו של טום הנקס. הסרט, שהציג את מסלול חייו הבלתי שגרתי של אדם מוגבל שכלית, שחלף בנקודות זמן משמעותיות בהיסטוריה של ארצות הברית היה לקונצנזוס, כמעט חסר תקדים, אצל מבקרי הקולנוע ואצל קהל הצופים. הסרט קיבל 13 מועמדויות לפרס האוסקר, ומתוכם זכה בשש קטגוריות, ביניהן לסרט ולבמאי הטובים ביותר. הכנסות הסרט בארצות הברית הגיעו לכ-330 מיליוני דולרים רק בתחומי ארצות הברית וסך הכול הכנסות של כ-677 מיליון דולרים. לאחר הפסקה של שלוש שנים, חזר זמקיס בשנת 1997 עם דרמת המדע בדיוני "קונטקט" בכיכובם של ג'ודי פוסטר ומתיו מקונוהיי. תקציב הסרט עמד על כ-90 מיליון דולרים, והכנסותיו הצליחו לכסות בקושי את ההוצאות הגבוהות. בשנת 2000 ביים זמקיס שני סרטים, "האמת שמתחת לפני השטח", בכיכובם של האריסון פורד ומישל פייפר, ו"להתחיל מחדש", בו חזר זמקיס לעבוד עם טום הנקס. שני הסרטים זכו אף הם להצלחה. בשנת 2004 ביים זמקיס את סרט האנימציה "רכבת לקוטב", בו שיתף פעולה פעם נוספת עם טום הנקס, אשר דובב קולות רבים בסרט. תקציב הסרט עמד על כ-150 מיליון דולר, אך הכנסותיו היו כמעט כפולות. בנובמבר 2007 ייצא לאקרנים סרטו המבוסס על פואמה אנגלית עתיקה - "ביאוולף" – ונושא אותו שם. סרט זה עשוי כולו בגרפיקת תלת־ממד, ומככבים בו ריי וינסטון, אנתוני הופקינס, ג'ון מלקוביץ' ואנג'לינה ג'ולי והוא גם הסרט התלת-ממד הראשון שנוצר עבור מבוגרים ולא עבור ילדים. ב-2009 הוא ביים את סרט האנימציה "רוחות חג המולד" שמבוסס על ספר בשם זה, בדיבוב של ג'ים קארי. הסרט לא זכה לביקורות טובות אך הצליח בקופות. זמקיס הודיע שהוא מעוניין לעשות סרט המשך ל"מי הפליל את רוג'ר ראביט" והודיע שהוא ישמור על המסורת האנימציה מהסרט הקודם. כבר היה תכנון לעשות סרט המשך עוד בתקופת שנות התשעים אבל הפרויקט נדחה למשך זמן רב. זמקיס כבר בתכנון לעשות חידוש לסרט האנימציה משנות השישים "צוללת צהובה" של להקת הביטלס. במאי 2017 דווח כי אולפני האחים וורנר ו-DC Films פנו אל זמקיס במטרה ליצור עיבוד הוליוודי לסרט האנימציה "Justice League: The Flashpoint Paradox" המבוסס על הקומיקס, אשר יתכתב ביחד עם היקום הקולנועי של DC. זמקיס טרם אושר לפרויקט באופן רשמי, אולם גורמים מדווחים כי הוא הבחירה הראשונה של האולפנים המצוינים לעיל. בינואר 2020 הוכרז שזמקיס יביים את הסרט "פינוקיו", אשר משמש כעיבוד לייב אקשן לסרט בעל אותו שם משנת 1940. רוצה לאחוז בידך (1978) – תסריט ובימוי 1941 - הפלישה להוליווד (1979) – תסריט משומשת במצב טוב (1980) – תסריט ובימוי בעקבות האוצר הרומנטי (1984) – בימוי בחזרה לעתיד (1985) – תסריט ובימוי מי הפליל את רוג'ר ראביט (1988) – בימוי בחזרה לעתיד 2 (1989) – תסריט ובימוי בחזרה לעתיד 3 (1990) – תסריט ובימוי המוות נאה לה (1992) – בימוי והפקה העין הציבורית (1992) – הפקה פורסט גאמפ (1994) – בימוי עיר הרשע (1996) – הפקה קונטקט (1997) – בימוי והפקה הבית על הגבעה הרדופה (1999) – הפקה האמת שמתחת לפני השטח (2000) – בימוי והפקה להתחיל מחדש (2000) – בימוי והפקה פולחן (2001) – הפקה שלוש עשרה רוחות (2001) – הפקה ספינת הרוחות (2002) – הפקה אנשי המזימות (2003) – הפקה גוטיקה (2003) – הפקה רכבת לקוטב (2004) – תסריט, בימוי והפקה בית השעווה (2005) – הפקה מפלצת של בית (2006) – הפקה ביאוולף (2007) – בימוי רוחות חג המולד (2009) – בימוי והפקה הטיסה (2012) – בימוי והפקה על חבל דק (2015) – תסריט, בימוי והפקה בעלי ברית (2016) – בימוי והפקה ברוכים הבאים לעולם שלי (אנ')‏ (2018) – תסריט, בימוי והפקה המכשפות (2020) – תסריט, בימוי והפקה פינץ' (2021) – הפקה פינוקיו (2022) – בימוי, תסריט כאן ‏ (2024) – בימוי, תסריט והפקה מדיה וקבצים בנושא רוברט זמקיס בוויקישיתוף רוברט זמקיס, ברשת החברתית Goodreads רוברט זמקיס, במסד הנתונים הקולנועיים IMDb (באנגלית) רוברט זמקיס, באתר AllMovie (באנגלית) רוברט זמקיס, באתר Rotten Tomatoes (באנגלית) רוברט זמקיס, באתר Box Office Mojo (באנגלית) רוברט זמקיס, באתר Metacritic (באנגלית) רוברט זמקיס, במסד הנתונים הקולנועיים KinoPoisk (ברוסית) רוברט זמקיס, באתר Discogs (באנגלית) ביוגרפיה נרחבת Movies - New York Times תמונות מסרטיו שי בידרמן, ‏"שמענו די על המהלך על החבל; עכשיו תנו לנו גם לראות אותו!": היסטוריה וזיכרון דיגיטלי בקולנוע של רוברט זמקיס, סליל, כתב עת להיסטוריה, קולנוע וטלוויזיה, חורף 2018 רוברט זמקיס, באתר אנציקלופדיה בריטניקה (באנגלית) All-Time Top Box-Office Films By Decade and Year Back to the Future (1985) - Box office / business Back to the Future (1985) - Box Office Mojo Who Framed Roger Rabbit (1988) - Box office / business Who Framed Roger Rabbit (1988) - Box Office Mojo Death Becomes Her (1992) - Box Office Mojo Forrest Gump (1994) - Box Office Mojo Contact (1997) - Box office / business Contact (1997) - Box Office Mojo The Polar Express (2004) - Box office / business The Polar Express (2004) - Box Office Mojo "'The Flash': Robert Zemeckis Front-Runner to Direct Superhero Film". EW.com (באנגלית אמריקאית). 2017-05-16. נבדק ב-2017-08-05.